 

**Проект „Техническа документация – Сокобаня – Рила“ CB16IPO006 – 2011 – 2 – 170**

Програмата за трансгранично сътрудничество по Инструмента за предприсъединителна помощ (ИПП) България – Сърбия се финансира от Европейския съюз чрез фонда на ИПП и съ-финансиране от България и Сърбия чрез държавния бюджет и/или чрез собствено финансиране, осигурено от бенефициентите по проектите.

Програмният документ, изготвен съвместно от двете страни в партньорство с националните, регионални и местни заинтересовани лица беше одобрен от Европейската Комисия на 25 март 2008 г. (Решение № 1058). Той определя общата рамка на интервенцията на ИПП в програмата за транс-граничната област.

Програмата е своеобразно продължение и надграждане на програмата „Добросъседство” между двете държави, реализирана в периода 2004 – 2006 година.

Допустима област на програмата:

Допустимите гранични области за Програмата за трансгранично сътрудничество по Инструмента за предприсъединителна помощ (ИПП) България – Сърбия обхваща територия от 39 434 кв. км. (20 525 кв. км българска страна и 18 909 кв. км сръбска част) и граничи с Румъния на север и с Република Македония, на юг. Дължината на границата между двете страни е 341 километра, 315 от които сухопътна граница и съответно 26 километра граница по р. Тимок. Има 5 гранични пунктове, които оперират по граничната зона.

В общата българо-сръбската гранична зона попадат 12 административни единици: 6 области в България, които съответстват на ниво NUTS III (ЕВРОСТАТ) в съответствие с изискванията на ЕК Регламент 1059/2003 за NUTS класификация и в съответствие с проекта на ЕК за ориентиране от януари 2004 г., както и еквивалентните NUTS III 6 области в Сърбия:

Български области на ниво NUTS III:

 Област Видин;

 Област Монтана;

 Област София;

 Област Перник;

 Област Кюстендил;

 Област София град

Сръбски области на ниво NUTS III:

 Област Бор;

 Област Зайчар;

 Област Нишава;

 Област Пирот;

 Област Ябланица;

 Област Пчиня;

ОБЩА ЦЕЛ НА ПРОГРАМАТА:

Общата стратегическа цел на програмата за трансгранично сътрудничество по Инструмента за предприсъединителна помощ (ИПП) България – Сърбия е да засили териториалното сближаване на българо-сръбския трансграничен регион, конкурентоспособността и устойчивостта на развитието му чрез сътрудничество в икономическата, социалната и екологичната област в рамките на административните граници.

СПЕЦИФИЧНИ ЦЕЛИ:

 Специфична цел № 1:

Да се модернизира инфраструктурата, позволяваща социално и икономическо развитие и подобряване на околната среда от двете страни на границата чрез подобряване на достъпа до транспорт, информационни и комуникационни услуги, както и чрез подобряване на трансграничните системи за комунални услуги и защита на околната среда.

 Специфична цел № 2:

Да се увеличи икономическата синергия в региона и да се подобри капацитета за съвместно използване на общия регионален потенциал за подобряване на регионално благосъстояние, чрез разработване на политика и социални мрежи, създаване на стабилна рамка за (трансгранична) подкрепа на бизнеса, създаване на партньорства в отделните сектори като култура, туризъм, развойна и изследователска дейност, опазване на околната среда и образованието, активен обмен на добри практики, както и съвместно регионално планиране и подготовка на икономически сектор на региона за участие в общия европейски пазар.

 Специфична цел № 3:

Да се популяризират принципите на устойчивото развитие на трансграничния регион, изразяващо се в повишаване на взаимното разбиране и съблюдаването на тези принципи, чрез разработване на успешни модели за сътрудничество между бизнес и местните заинтересовани лица в ключовите приоритетни области.

С оглед постигане на целите, заложени в програмния документ, партниращите си страни съвместно се договориха, относно основните направления, в които трябва да се съсредоточат интервенциите по тази програма. Тези основни насоки са наречени приоритетни оси и са, както следва:

 Приоритетна ос 1: Развитие на малко (дребно) мащабна инфраструктура за социална и икономическа мрежа;

 Приоритетна ос 2: Подобряване на капацитета за съвместно планиране, решаване на проблеми и развитие;

 Приоритетна ос 3: Техническа помощ.

Приоритетните оси съдържат ключови сфери (области) на интервенция, както следва:

 Приоритетна ос 1: Развитие на малко (дребно) мащабна инфраструктура

1.1Физическа и информационна инфраструктура;

1.2Инфраструктура свързана с опазване на околната среда;

1.3 Помощ за подготовка на проект.

 Приоритетна ос 2: Повишаване на капацитета за съвместно планиране, решаване на проблеми и развитие.

2.1 Създаване на връзки и мрежи за институционално, фирмено и образователно ниво;

2.2 Устойчиво развитие чрез ефективно използване на регионалните ресурси;

2.3 Проекти „От хора за хората”.

Основни характеристики на проекта:

 Партньори по проекта: Община Рила и Община Сокобаня.

 Водеща организация:Община Сокобаня.

 Продължителност: 22.04.2013г.-22.04.2014г.

 Стойност на проекта: 67 143,33 евро.

 Разпределение на бюджета между партньорите:

 - За Община Рила: 33358,06 евро.

 - За Община Сокобаня: 33785,26 евро.

Проектът е разработен на основата на следните фактори:

 Дългогодишното сътрудничество между двете общини при изпълнение на проекти по Програма ФАР-Трансгранично сътрудничество;

 Подобряване и модернизация на инфраструктурата;

 Увеличаване на привлекателността на региона чрез прилагане на мерки за енергийна ефективност ;

 Осигуряване на подходящи условия за повишаване на социалното и икономическо развитие в двете трансгранични общини.

Основна цел на проекта:

 Създаване на условия за повишаване на социалното и икономическо развитие в района на двете трансгранични общини и засилване интеграцията на територията.

Основната цел на проекта ще бъде постигната чрез:

 Изработване на подробен строителен проект за „Реконструкция на път и комунална инфраструктура на път R – 121 на входа на Община Сокобаня“.

 Изготвяне на пълен пакет от техническа документация за прилагане на мерки за енергийна ефективност в три обществени сгради на територията на град Рила:

- Сградата на общинска администрация;

- Сградата на културния дом в гр. Рила;

- Дом за деца, лишени от родителски грижи.

Реализиацията на проекта ще се осъществи чрез изпълнение на комплексни дейности на територията на двете общини.

Дейности на територията на град Рила, Община Рила:

- Изготвяне на пред проектни проучвания;

- Проектиране;

- Изготвяне на технически паспорти на сградите;

- Извършване на енергиен одит;

- Изработване на работни проекти за строителство и количествено- стойностна сметка;

Дейности на територията на град Сокобаня, Община Сокобаня:

- Възстановяване на път;

- Възстановяване на канализация и водопроводи;

- Възстановяване на общественото улично осветление;

- Изграждане на проект за тротоари за защита на насажденията;

- Екологична оценка на проекта;

Дейности, насочени към реклама и популяризиране на граничния регион:

 В съответствие с вида на предвидените дейности ще се проведат пресконференции, на които ще бъде предоставена точна информация за целите на проекта и постигнатите резултати ;

Дейности за публичност по проекта насочени към и популяризиране на Програмата и финансиращия орган:

 Отбелязване на дейностите по проекта в местните и национални вестници;

 Оповестяване на изяви и представяне на проекта от всички местни телевизионни станции;

 Изготвяне на информационни табели за двата офиса по проекта в двете общини.

Отговорен екип по проекта:

 Счетоводител проект;

 Координатор проект;